text: [{"text_idx": "#000003", "text": "Kidapawan gipasidungan sa maayong implementasyon sa pondo gikan sa DILG"}, {"text_idx": "#000005", "text": "Ilawom sa pagdumala ni Mayor Joseph A. Evangelista, gikan tuig 2011 hangtud 2018, nahimong epektibo ug han-ay ang implementasyon sa mga proyekto sa nagkadaiyang lugar sa dakbayan."}, {"text_idx": "#000006", "text": "Sa maong nasampit nga mga katuigan, unom ka higayon nga nakadawat ug insentibo ang LGU-Kidapawan nga nagkantidad ug P18, 900, 000, nga gipondo alang sa siyam ka mga subprojects."}, {"text_idx": "#000007", "text": "Apil niini ang pagpa semento ug 3 ka mga City Roads, pagmuntar ug lighting system, water system ug mga street lights."}, {"text_idx": "#000008", "text": "\u201cPamatuod kini nga wala naga hunong ang LGU sap ag hatag sa mga batakang serbisyo alang sa mga constituents sa Kidapawan,\u201d Sigon kang Mayor Evangelista."}, {"text_idx": "#000010", "text": "Tuig 2016, nakadawat ang LGU ug P3.4 million nga gigahin alang sa pagpanindot sa playground area sa City Plaza."}, {"text_idx": "#000012", "text": "Napahayagan sab ang 21 ka kilometro nga highway nga nagasubay sa mga barangays sa Balindog, Paco, Binoligan, Amas ug Patadon. Anaa sa 253 ka mga streetlights ang gimuntar ug anaa sa 57% ang kasamtangang ginagamit ug napahayag na."}, {"text_idx": "#000013", "text": "Ginamit nga pondo alang sa pagpasuga sa mga nag unang kadalanan sa dakbayan ang insentibo nga anaa sa P5.1 million nga gihatag sa DILG sa tuig 2018 human nga giila ang dakbayan sa ikatulong higayon isip Seal of Good Local Governance (SGLG)."}, {"text_idx": "#000015", "text": "\u201cDili ta muhunong sa pagpalambo sa atong dakbayan. Salamat sa inyong walay hunong nga pagsuporta sa atong mga programa. Nanghinaut ako nga sa sunod pang mga higayon anaa gihapon kamo naga suporta sa atong mga pangandoy nga mahimong progresibo ang dakbayan,\u201d Pag hingapos ni Mayor Evangelista. (CIO/WAM)"}]